Борис Младенов-Young
Обсъждахме рецепти и храни…

chitanka.info

Обсъждахме рецепти и храни…

Подхвърлих, че диета вече пазя.

И ненадейно в моите уши

прозвънна нетактичната й фраза:

„Какъв си слаб и кльощав!, рече тя,

прощавай, но такъв не бих те взела“…

И аз не бих, ми мина през ума,

не се ли виждаш колко си дебела!

Но само смънках плахо с глас смирен,

че не във външността ни е проблема.

И деликатно, като джентълмен,

преминах на по-безопасна тема.

Не исках да споря, че пълнотата

за старостта е болест всепризната.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.